CELEX: 32017R1277
Language: lv
Date: 2017-07-14 00:00:00
Title: Komisijas Īstenošanas regula (ES) 2017/1277 (2017. gada 14. jūlijs), ar ko 2-oktilizotiazol-3(2H)-onu apstiprina par 8. produkta veida biocīdos lietojamu aktīvo vielu (Dokuments attiecas uz EEZ. )

15.7.2017   
            
            
               LV
            
            
               Eiropas Savienības Oficiālais Vēstnesis
            
            
               L 184/27
            
         KOMISIJAS ĪSTENOŠANAS REGULA (ES) 2017/1277
   (2017. gada 14. jūlijs),
   ar ko 2-oktilizotiazol-3(2H)-onu apstiprina par 8. produkta veida biocīdos lietojamu aktīvo vielu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 22. maija Regulu (ES) Nr. 528/2012 par biocīdu piedāvāšanu tirgū un lietošanu (1) un jo īpaši tās 90. panta 2. punktu,
   tā kā:
   
               (1)
            
            
               Apvienotā Karaliste 2010. gada 27. aprīlī saņēma pieteikumu, kas iesniegts saskaņā ar Eiropas Parlamenta un Padomes Direktīvas 98/8/EK (2) 11. panta 1. punktu, par aktīvās vielas 2-oktilizotiazol-3(2H)-ona iekļaušanu minētās direktīvas I pielikumā lietošanai 8. produkta veida biocīdos – minētās direktīvas V pielikumā aprakstītajos koksnes konservantos –, kas atbilst Regulas (ES) Nr. 528/2012 V pielikumā aprakstītajam 8. produkta veidam.
            
         
               (2)
            
            
               2016. gada 4. februārī saskaņā ar Regulas (ES) Nr. 528/2012 90. panta 2. punktu Apvienotā Karaliste iesniedza novērtējuma ziņojumu kopā ar ieteikumiem.
            
         
               (3)
            
            
               Ņemot vērā kompetentās novērtētājiestādes secinājumus, Biocīdu komiteja 2016. gada 15. decembrī sagatavoja Eiropas Ķimikāliju aģentūras atzinumu.
            
         
               (4)
            
            
               Saskaņā ar minēto atzinumu 8. produkta veida biocīdi, kas satur 2-oktilizotiazol-3(2H)-onu, varētu atbilst Regulas (ES) Nr. 528/2012 19. panta 1. punkta b) apakšpunkta prasībām, ja šā produkta lietošanā tiek ievērotas noteiktas specifikācijas un nosacījumi.
            
         
               (5)
            
            
               Tāpēc 2-oktilizotiazol-3(2H)-ons ir apstiprināms lietošanai 8. produkta veida biocīdos ar noteikumu, ka tiek ievērotas noteiktas specifikācijas un nosacījumi.
            
         
               (6)
            
            
               2-oktilizotiazol-3(2H)-ons atbilst kritērijiem, lai to klasificētu par 1.A apakškategorijas ādas sensibilizatoru, kā norādīts Eiropas Parlamenta un Padomes Regulas (EK) Nr. 1272/2008 (3) I pielikumā, tāpēc izstrādājumi, kuri apstrādāti ar 2-oktilizotiazol-3(2H)-onu vai kuros 2-oktilizotiazol-3(2H)-ons iestrādāts, būtu atbilstoši jāmarķē, kad tos laiž tirgū.
            
         
               (7)
            
            
               Pirms aktīvo vielu apstiprina, būtu jāpaiet saprātīgi ilgam laikam, lai ieinteresētās personas varētu veikt sagatavošanās pasākumus, kas nepieciešami jauno prasību izpildei.
            
         
               (8)
            
            
               Šajā regulā paredzētie pasākumi ir saskaņā ar Biocīdu pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   2-oktilizotiazol-3(2H)-onu kā aktīvo vielu apstiprina lietošanai 8. produkta veida biocīdos ar noteikumu, ka tiek ievērotas pielikumā noteiktās specifikācijas un nosacījumi.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 14. jūlijā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 167, 27.6.2012., 1. lpp.
   
   
      (2)  Eiropas Parlamenta un Padomes 1998. gada 16. februāra Direktīva 98/8/EK par biocīdo produktu laišanu tirgū (OV L 123, 24.4.1998., 1. lpp.).
   
      (3)  Eiropas Parlamenta un Padomes 2008. gada 16. decembra Regula (EK) Nr. 1272/2008 par vielu un maisījumu klasificēšanu, marķēšanu un iepakošanu un ar ko groza un atceļ Direktīvas 67/548/EEK un 1999/45/EK un groza Regulu (EK) Nr. 1907/2006 (OV L 353, 31.12.2008., 1. lpp.).
   
      PIELIKUMS
      
                  Vispārpieņemtais nosaukums
               
               
                  
                     IUPAC nosaukums
                  Identifikācijas numuri
               
               
                  Aktīvās vielas minimālā tīrības pakāpe (1)
                  
               
               
                  Apstiprināšanas datums
               
               
                  Apstiprinājuma beigu datums
               
               
                  Produkta veids
               
               
                  Īpaši nosacījumi
               
            
                  2-oktilizotiazol-3(2H)-ons
               
               
                  
                     IUPAC nosaukums:
                  2-oktilizotiazol-3(2H)-ons
                  EK Nr.: 247-761-7
                  
                     CAS Nr.: 26530-20-1
               
               
                  960 g/kg masas %
               
               
                  2018. gada 1. janvāris
               
               
                  2027. gada 31. decembris
               
               
                  8
               
               
                  Lai attiecībā uz biocīdiem saņemtu atļauju, izpilda šādus nosacījumus:
                  
                              1)
                           
                           
                              produkta novērtēšanā īpašu uzmanību pievērš tām ekspozīcijām (“iedarbībai”), riskiem un iedarbīgumam, kuri saistīti ar katru atļaujas pieteikuma aptverto lietojuma veidu, bet kuri Savienības līmeņa novērtējumā par aktīvās vielas risku nav aplūkoti;
                           
                        
                              2)
                           
                           
                              ņemot vērā attiecībā uz novērtētajiem lietojuma veidiem apzinātos riskus, produkta novērtēšanā īpašu uzmanību pievērš rūpnieciskajiem un profesionālajiem lietotājiem;
                           
                        
                              3)
                           
                           
                              ņemot vērā attiecībā uz virszemes ūdeņiem, nogulsnēm un augsni konstatētos riskus, atļauto produktu marķējumā un attiecīgā gadījumā arī to drošības datu lapās norāda, ka rūpniecisku vai profesionālu uzklāšanu veic ierobežotā zonā vai uz cietas, ūdensnecaurlaidīgas pamatnes ar aizsargsienu un ka tikko apstrādātu koksni pēc apstrādes glabā zem nojumes vai uz cietas, ūdensnecaurlaidīgas pamatnes, vai abējādi, lai novērstu tiešas noplūdes augsnē, kanalizācijā vai ūdenī, un ka jebkādas noplūdes no produkta uzklāšanas savāc atkārtotai izmantošanai vai likvidēšanai.
                           
                        Lai apstrādātus izstrādājumus varētu laist tirgū, izpilda šādu nosacījumu:
                  persona, kas atbildīga par tāda izstrādājuma laišanu tirgū, kurš ir apstrādāts ar 2-oktilizotiazol-3(2H)-onu vai kurā ir iestrādāts 2-oktilizotiazol-3(2H)-ons, nodrošina, ka šā apstrādātā izstrādājuma marķējumā ir sniegta informācija, kas minēta Regulas (ES) Nr. 528/2012 58. panta 3. punkta otrajā daļā.
               
            
         (1)  Šajā slejā norādītā tīrība ir novērtētās aktīvās vielas minimālā tīrības pakāpe. Ja ir pierādīts, ka aktīvā viela tirgū laistajā produktā ir tehniski līdzvērtīga novērtētajai aktīvajai vielai, tās tīrības pakāpe var būt gan tāda pati, gan citāda.